Rapport mill-Kummissjoni lill-Kunsill dwar l-implimentazzjoni tal-proġett Eurofarm (Skond l-artikolu 13 tar-regolament tal-Kunsill (KEE) nru 571/88) /* KUMM/2005/0665 finali */





[pic] | KUMMISSJONI TAL-KOMUNITAJIET EWROPEJ | Brussel 19.12.2005 KUMM(2005)665 finali RAPPORT MILL-KUMMISSJONI LILL-KUNSILL dwar l-implim entazzjoni tal-proġett Eurofarm (skond l-Artikolu 13 tar-Regolament tal-Kunsill (KEE) Nru 571/88) . INTRODUZZJONI Ir-Regolament tal-Kunsill (KEE) Nru 571/88[1] dwar l-organizzazzjoni tas-servejs tal-Komunità dwar struttura ta’ proprjetà agrikola jiddefinixxi l-proġett Eurofarm bħala “sett ta’ banek tad- data biex jiġu użati għall-ipproċessar tas-servejs tal-Komunità dwar l-istruttura ta’ proprjetà agrikola għall-bżonnijiet tal-politiki agrikoli nazzjonali u tal-Komunità”. L-Artikolu 13 tar-Regolament jistipula li kull tliet snin il-Kummissjoni għandha tissottometti lill-Kunsill, rapport dwar l-operar tal-proġett Eurofarm u għandha tipproponi kull tibdil neċessarju għar-Regolament. L-aħħar rapport dwar l-implimentazzjoni tal-proġett Eurofarm kien adottat mill-Kummissjoni fl-24 ta’ Frar 2003[2] u kkunsidrat mill-Kumitat Speċjali tal-Kunsill dwar l-Agrikoltura fil-31 ta’ Marzu 2003. Ir-rapport ikopri l-perjodu 2003 sa 2005 u jipprovdi informazzjoni, b’mod partikolari, dwar l-eżekuzzjoni tas-servej ta’ l-2003, dwar ix-xogħol preparatorju għas-servej ta’ l-2005 u dwar il-funzjonament tas-sistema ta’ softwer Eurofarm. IS-SERVEJ TA’ L-2003 Waqt li ġie kkunsidrat is-servej ta’ l-2003, l-atti legali li ġejjin kienu adottati bil-proċedura tal-kumitat stabbilita fl-Artikolu 15 tar-Regolament Bażiku: - Ir-Regolament tal-Kunsill (KE) Nru 143/2002[3] stabbilixxa l-lista ta’ karatteristiki li għandhom jiġu investigati fis-servej ta’ l-2003; - Ir-Regolament tal-Kummissjoni (KE) Nru 1444/2002[4] li fih id-definizzjonijiet tal-karatteristiki li jridu jiġu investigati; - Ir-Regolament tal-Kummissjoni (KE) Nru 68/2003[5] li jistabbilixxi l-limiti għat-trażmissjoni tad- data tas-servej ta’ l-2003 lill-Eurostat u lill-Istati Membri awtorizzati li jużaw id- data minn sorsi amministrattivi għal ċerti karatteristiki. L-Istati Membri kollha ta’ l-UE 15, l-10 Stati Membri ġodda kif ukoll ir-Rumanija u l-Bulgarija u n-Norveġja għamlu servejs ibbażati fuq standards ta’ l-UE u bagħtu r-riżultati lill-Eurostat. Dawn ir-riżultati ġew validati u approvati sad-dati li ġejjin: Pajjiż | Data li kellu jingħata | Data ta’ l-approvar | Dewmien[6] | BE | 31 ta’ Awissu 04 | 14 ta’ Lulju 04 | -48 | CZ | 6 ta’ April 05 | DK | 31 ta’ Awissu 04 | 10 ta’ Settembru 04 | 10 | DE | 31 ta’ Diċ 04 | 01 Marzu 05 | 60 | EE | 11 ta’ Frar 05 | EL | 31 ta’ Diċ 04 | 09 ta’ Mejju 05 | 129 | ES | 31 ta’ Diċ 04 | 17 ta’ Frar 05 | 48 | FR | 31 ta’ Diċ 04 | 20 ta’ Diċ 04 | -11 | IE | 31 ta’ Awissu 04 | 1 ta’ Settembru 04 | 1 | IT | 31 ta’ Diċ 04 | 3 ta’ Frar 05 | 34 | CY | 19 ta’ Mejju 05 | LV | 15 ta’ Settembru 04 | LT | 4 ta’ Frar 05 | LU | 31 ta’ Awissu 04 | 19 ta’ April 04 | -134 | HU | 5 ta’ Awissu 04 | MT | 21 ta’ Ġunju 04 | NL | 31 ta’ Awissu 04 | 29 ta’ Nov 04 | 90 | AT | 31 ta’ Diċ 04 | 20 ta’ Mejju 05 | 140 | PL | 16 ta’ Mar 05 | PT | 31 ta’ Diċ 04 | 24 ta’ Mejju 05 | 144 | SI | 30 ta’ April 04 | SK | 15 ta’ Frar 05 | FI | 31 ta’ Awissu 04 | 25 ta’ Awissu 04 | -6 | SE | 31 ta’ Awissu 04 | 2 ta’ Settembru 04 | 2 | UK | 31 ta’ Awissu 04 | 7 ta’ Settembru 04 | 7 | BG | 16 ta’ Settembru 05 | RO | 26 ta’ April 05 | NO | 23 ta’ Ġunju 05 | Il-fatt li sat-tmiem ta’ Ġunju 2005 id- data mis-27 pajjiż ġiet validata u r-riżultati kienu pubblikament disponibbli fid- database tal-Eurostat tad-disseminazzjoni, tikkostitwixxi titjib ewlieni kkumparat mas-sitwazzjoni fil-passat. Ir-rapport preċedenti tal-Eurofarm kien fih analiżi dettaljata tad-dewmien bejn id-data li fiha waslet l-ewwel verżjoni tas-servej ta’ l-1999-2000 u meta ġiet aċċettata l-verżjoni finali. Kien irrapportat dewmien medju ta’ 253 ġurnata għal 15-il Stat Membru. Għas-servej ta’ l-2003 id-dewmien medju għal 27 pajjiż kien ta’ 112-il ġurnata. Prinċipalment, dan it-titjib kien minħabba li s-sistema tal-Eurofarm bdiet topera fl-2002. L-ewwel riżultati ġew ippubblikat ftit ġranet wara l-approvar tad- data tas-servej. Sett ta’ 78 tabella li jkopru l-aspetti ewlenin tas-Servej dwar l-Istruttura ta’Razzett kienu disponibbli fil-websajt pubblika tal-Eurostat. B’żieda ma’ din il-pubblikazzjoni online pamflett bi 8 paġni ġie ppubblikat f’kull pajjiż. Dokument bit-titlu “Riżultati ewlenin tas-servej dwar l-istruttura ta’razzett 2003” li fih tabelli ta’ l-UE komprensivi kellu jiġi ppubblikat fil-ħarifa ta’ l-2005. Numru ta’ tabelli ad hoc kienu kkalkulati fuq talba tad-DĠ Agrikoltura u DĠs oħra jew għal konsulenti b’Kuntratti mad-Dipartimenti tal-Kummissjoni. IS-SERVEJ TA’ L-2005 Żewġ atti legali ġew adottati sabiex isir preparament għas-servej ta’ l-2005: - Ir-Regolament tal-Kummissjoni (KE) Nru 2139/2004[7] kien fih il-lista ta’ karatteristiki għas-servej ta’ l-2005. Kien fih ukoll id-definizzjonijiet ta’ dawk il-karatteristiki li qabel ma sarx servej tagħhom u stabbilixxa l-limiti għat-trażmissjoni tad- data lill-Eurostat; - Id-Deċiżjoni tal-Kummissjoni 2005/124/KE[8] awtorizzat lill-Istati Membri li jużaw data minn sorsi amministrattivi għal ċerti karatteristiki. Ibbażat fuq dawn l-atti legali, id- database tal-Eurofarm ġie preparat għall-ipproċessar tad- data ta’ l-2005. Il-Manwal għall-Fornitur tad- Data , li jiddeskrivi l-format tekniku li bih id- data trid tiġi trażmessa lill-Eurostat, kien sottomess lill-Grupp ta’ Ħidma dwar l-Istruttura u t-Tipoloġija tal-Proprjetà Agrikola, f’Ġunju 2005. SOFTWER TAL-EUROFARM Id- database tal-Eurofarm fih data individwali dwar l-irziezet għal sett kbir u li qed dejjem jikber ta’ pajjiżi mill-1990 ’il quddiem u jipprovdi sors uniku ta’ l-informazzjoni għas-settur agrikolu (ara l-Anness). Applikazzjoni bbażata fuq il-UNIX/Oracle hi użata għall-ipproċessar tad- data minn servejs differenti. Ir-rikezza tad- data flimkien mal-funzjonalità tas-softwer jagħmlu lid- database tal-Eurofarm, sors uniku ta’ informazzjoni dwar is-settur agrikolu fl-Ewropa. Fil-bidu tal-perjodu ta’ rappurtaġ, il-ħidma ta’ l-iżvilupp ta’ dan is-softwer u biex dan beda jitħaddem, ġiet mitmuma. Minn dak iż-żmien is-sistema kienet disponibbli mingħajr interruzzjonijiet maġġuri u l-aspettattivi li kien hemm għall-iżvilupp tiegħu ġew sodisfatti. Matul dan il-perjodu tar-riforma tas-PAK u t-tkabbir ta’ l-UE, is-sistema flessibbli biex jiġu definiti u kkalkolati t-tabelli ta’ l-istatistika għamlitha possibbli li jintlaħqu l-kundizzjonijiet tad-dipartimenti tal-Kummissjoni għal analiżi ad hoc, filwaqt li strateġija metadata-driven ippermettiet adozzjoni faċli għal servej ġdid u ż-żieda ta’ pajjiżi ġodda. Għalkemm il-funzjonalità hi meqjusa bħala sodisfaċenti, il-volum kbir ta’ data u d-domanda qawwija għat-tabelli ta’ l-istatistika joħolqu sfida permanenti biex jittejjeb il-mod kif taħdem is-sistema. Id-dinamika tas-suq tas-softwer, b’fornituri tas-sistema tas-softwer regolarment jiddeċiedu li gradwalment ineħħu verżjonijiet “qodma” tal-prodotti tagħhom u jġiegħlu lill-utenti li jaqilbu għal verżjonijiet ġodda, isejħu għal sforzi kontinwi ta’ migrazzjoni. Fl-2003, il-migrazzjoni għas-softwer tad- database Oracle (għall-verżjoni l-ġdida 9) ġiet mitmuma. Kif ġie avżat fir-rapport preċedenti, aċċess bażat fuq il-web għas-sistema ta’ tabulazzjoni tal-Eurofarm, ġie żviluppat u ttestjat. Din is-sistema bħalissa qed tiġi installata fiċ-ċentru tal-kompjuter tal-Kummissjoni. Ir-rapport preċedenti tal-Kunsill semma’ l-proġett li jagħti lill-fornituri tad- data aċċess għas-sistema ta’ validazzjoni tal-Eurofarm. Il-programm biex jipprovdi din il-funzjonalità ġie żviluppat u installat f’ambjent ta’ ittestjar. Minħabba li dan il-programm jagħti aċċess għal data kunfidenzjali li tirreferi għal irziezet individwali, aktar kjarifiki huma meħtieġa qabel ma jibda jitħaddem. It-tneħħija gradwali tal-prodotti Oracle użati biex jipprovdu l- interface għall-utent fis-sistema Eurofarm għandha bżonn migrazzjoni ewlenija għal dawn il-programmi. Din il-ħidma sseħħ bl-għajnuna ta’ kuntratturi barranin u jinħtieġ sforz sinifikattiv (l-ewwel stima approssimattiva: 500 ġurnata ta’ xogħol). Għandha titlesta sa l-2007. Id- database ta’ l-Oracle għandha temigra għall-verżjoni 10 fl-2006. Din il-verżjoni l-ġdida tipprovdi fatturi ġodda li se jiġu eżaminati sabiex titjieb aktar il-ħidma tad-diversi programm. Il-baġit allokat għall-proġett EUROFARM (manutenzjoni u żvilupp) ammonta għal 444.785 euros għall-2003-2005. ANNESS Numru ta’ rekords (proprjetà) fid- database Eurofarm Pajjiż |2003 |2000 |1997 |1995 |1993 |1990 | |BE | 54 942 |61 705 |67 182 |70 977 |76 327 |85 038 | | CZ | 16 060 | | | | | | | DK | 25 348 |57 831 |25 866 |24 323 |24 505 |25 507 | | DE | 95 926 |471 959 | | | | | | EE | 7 524 | | | | | | | EL | 88 447 |817 059 |82 139 |77 382 |81 915 |850 138 | | ES | 51 979 |1 287 418 |45 379 |46 805 |48 977 |1 593 638 | | FR | 73 956 |663 807 |52 868 |56 113 |59 985 |66 700 | | IE | 54 062 |141 527 |52 017 |50 646 |55 380 |170 578 | | IT | 45 179 |2 153 724 |73 040 |78 099 |72 887 |2 664 554 | | CY | 45 199 | | | | | | | LV | 43 850 |140 835 | | | | | | LT | 272 106 | | | | | | | LU | 2 450 |2 814 |2 976 |3 180 |3 401 |3 945 | | HU | 280 294 |966 916 | | | | | | MT | 1 465 | | | | | | | NL | 85 501 |101 545 |107 919 |113 202 |119 724 |37 451 | | AT | 34 458 |199 469 |34 512 |221 750 | | | | PL | 2 172 205 | | | | | | | PT | 37 401 |415 969 |54 250 |57 658 |61 457 |598 742 | | SI | 13 706 |86 467 | | | | | | SK | 23 551 |71 038 | | | | | | FI | 74 952 |81 190 |33 504 |35 850 | | | | SE | 67 890 |81 407 |31 601 |30 098 | | | | UK | 280 625 |233 246 |233 149 |69 732 |75 066 |65 252 | | BG | 665 548 | | | | | | | RO | 4 484 893 | | | | | | | NO | 58 231 |70 740 | | | | | | Total | 9 157 748 |8 106 666 |896 402 |935 815 |679 624 |6 161 543 | | [1] Regolament tal-Kunsill (KEE) Nru 571/88 tad-29 ta’ Frar 1988 ippubblikat fil-ĠU L56 tat-2 ta’ Marzu 1998, p.1 et seq., kif l-aħħar emendat bir-Regolament tal-Parlament Ewropew u tal-Kunsill (KE) Nru 1435/2004 tat-22 ta' Ġunju 2004, ippubblikat fil-ĠU L 268 tas-16 ta' Awissu 2004, p.1 et seq. [2] COM(2003) 86 finali. [3] Ir-Regolament tal-Kummissjoni (KE) Nru 143/2002 ta’ l-24 ta’ Jannar 2002 ppubblikat fil-ĠU L 24 tas-26 ta’ Jannar 2002, p.29 et seq. [4] Ir-Regolament tal-Kummissjoni (KE) Nru 1444/2002 ta’ l-24 ta’ Lulju 2002 ppubblikat fil-ĠU L 216 tat-12 ta’ Awissu 2002, p.1 et seq. [5] Regolament tal-Kummissjoni (KE)Nru 68/2003 tas-16 ta’ Jannar 2003 ppubblikat fil-ĠU L12 tas-17 ta’ Jannar 2003, p.5 et seq. [6] Id-dewmien huwa kkalkulat hawnhekk bħala n-numru ta’ ġranet bejn id-data li kien dovut u d-data ta’ l-approvar. Dewmien negattiv jindika li d-data ġiet approvata qabel id-data uffiċjali li fiha kienet dovuta. [7] Ir-Regolament tal-Kummissjoni (KE) Nru 2139/2004 tat-8 ta’ Diċembru 2004 ippubblikat fil-ĠU L 369 tas-16 ta’ Diċembru 2004, p.26 et seq. [8] Id-Deċiżjoni tal-Kummissjoni 2005/124/KE ta’ l-10 ta' Frar 2005 ippubblikata fil-ĠU L39 tal-11 ta' Frar 2005, p.5 et seq.